Jelige: Földi MásaMűfaj: vers (vagy valami olyasmi) **Legalább a macskák**  
  
Amikor reggelente a lépcső

tetejére kiállva felrázta   
a párnájában éjszaka   
összenyomódott tollakat   
sokat bosszankodott azon

hogy a lépcső reggelre tele volt

macskamancs nyomokkal  
mindig csak a munkát   
csinálják nekem   
morgott magában ahogy   
lemosta a lépcsőt  
sose szerette a macskákat  
ha egy-egy betévedt a konyhába  
azonnal kizavarta   
az udvarra a betolakodót  
a macska fogjon egeret  
ne a frissen vágott   
csirkére fájjon a foga  
és most hogy nem is tart macskát  
minden reggelre összetapossák a   
lépcsőt káromkodott néha emiatt  
mint mikor a forró teát öntötte

egyik csészéből a másikba  
hűljön ki hamar nehogy   
elkéssenek a gyerekek az iskolából  
és a tea kilötyögött a lépcsőre  
délelőttönként ült a lépcsőn  
a postást lesve  
jön-e a nyugdíj   
vagy levél a lányoktól

de csak a macskák lopakodtak   
oda ételre várva  
csak a macskák  
legalább a macskák